NORAKSTS

|  |  |
| --- | --- |
| 23.05.2019. | Nr.6/9 |

**GROZĪJUMI JELGAVAS PILSĒTAS DOMES 2017.GADA 25.MAIJA LĒMUMĀ NR.6/5 “PROJEKTA „NOZĪMĪGA KULTŪRVĒSTURISKĀ MANTOJUMA SAGLABĀŠANA UN ATTĪSTĪBA KULTŪRAS TŪRISMA PIEDĀVĀJUMA PILNVEIDOŠANAI ZEMGALES REĢIONĀ” IESNIEGŠANA”**

(ziņo I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, M.Buškevics, D.Olte, I.Bandeniece, A.Garančs, R.Šlegelmilhs, J.Strods, S.Stoļarovs, A.Eihvalds, L.Zīverts, A.Rublis), **PRET-** nav, **ATTURAS** – nav,

Jelgavas pilsētas pašvaldība sadarbībā ar četriem partneriem – Bauskas un Dobeles novadu pašvaldībām, Jelgavas Svēto Sīmeana un Annas Pareizticīgo draudzi un Jelgavas Romas katoļu draudzi īsteno projektu Nr.5.5.1.0/17/I/002 „Nozīmīga kultūrvēsturiskā mantojuma saglabāšana un attīstība kultūras tūrisma piedāvājuma pilnveidošanai Zemgales reģionā” (turpmāk – projekts).

Projekta kopējās izmaksas bija plānotas 6 866 568,56 *euro* apmērā, t.sk. Jelgavas pilsētas pašvaldības projekta darbību izmaksas – 2 979 864,56 *euro*.

Ņemot vērā iepirkumu rezultātus, projekta sadarbības partnera – Bauskas novada pašvaldības projekta darbību izmaksas palielinās par 229 677,57 *euro*.

Īstenojot Jelgavas pilsētas pašvaldības projekta darbību ēku Vecpilsētas ielā 14 un Krišjāņa Barona ielā 50, Jelgavā pārbūvei un restaurācijai, ir identificētas būvdarbu apjomu izmaiņas un papildu būvdarbi, kas nepieciešami kvalitatīvai vēsturisko ēku pārbūves un restaurācijas darbu turpināšanai. Būvdarbu izmaiņu un papilddarbu rezultātā Jelgavas pilsētas pašvaldības projekta darbību kopējās izmaksas palielinās par 76 192 *euro.*

Lai nodrošinātu projekta īstenošanu,

**JELGAVAS PILSĒTAS DOME NOLEMJ:**

Izdarīt Jelgavas pilsētas domes 2017.gada 25.maija lēmumā Nr.6/5 “Projekta „Nozīmīga kultūrvēsturiskā mantojuma saglabāšana un attīstība kultūras tūrisma piedāvājuma pilnveidošanai Zemgales reģionā” iesniegšana” (turpmāk – lēmums) šādus grozījumus:

1. Aizstāt lēmuma 1.punktā skaitli “6 866 568,56” ar skaitli “7 172 438,13”, skaitli “2 979 864,56” ar skaitli “3 056 056,56”, skaitli un simbolu “28%” ar skaitli un simbolu “27%”, skaitli un simbolu “2 122 369,37 *euro* (71%)” ar skaitli un simbolu “2 198 561,37 *euro* (72%)”.
2. Aizstāt lēmuma 2.2.punktā skaitli “1 644 146” ar skaitli “1 720 338”.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 23.maijā